# Cylch Gorchwyl y Pwyllgor:

**Pwyllgor Diogelwch Biolegol ac** **Addasiadau Genetig**

**Yn adrodd i’r:**

Grŵp Gweithredol Iechyd, Diogelwch a’r Amgylchedd Prifysgol Aberystwyth

Caiff y cofnodion eu dosbarthu i’r Grwpiau Gweithredol Adrannol perthnasol a Grŵp Gweithredol Cyfadran y Gwyddorau Daear a Bywyd (er gwybodaeth).

**Cyfarfod:** 3 gwaith y flwyddyn

|  |  |
| --- | --- |
| **Aelodau**:1. Cadeirydd – Arweinydd Academaidd - Dr Arwyn Edwards
2. Swyddog Diogelwch Biolegol - Dr Chris Pirson
3. Swyddog Addasiadau Genetig - Robert Darby
4. Cynghorydd (Gwyddonol) Iechyd, Diogelwch a’r Amgylchedd – Caroline Fitzpatrick

*Aelodau a ddewiswyd i gynrychioli gwahanol feysydd lle defnyddir nwyddau sy’n beryglon biolegol:*1. IBERS: Valerie Rodrigues
2. IBERS: Gancho Slavov
3. IBERS: Dr. David Bryant
4. Adran y Gwyddorau Bywyd: Dr. Amanda Gibson
5. Adran y Gwyddorau Bywyd: Dr Gordon Allison
6. Adran y Gwyddorau Bywyd: Dr Rhys Thatcher
7. Yr Adran Seicoleg: Dr José Carli
8. ArloesiAber: Andrew Rowbottom |Hilary Worgan
9. Yr Ysgol Filfeddygaeth: Jim Scott-Baumann
10. Yr Ysgol Nyrsio: gwag
11. Yr Adran Gyfrifiadureg: Dr Wayne Aubrey
12. Cynrychiolydd Uwchraddedigion: Alice Phillips
13. Cynrychiolydd Ystadau, Cyfleusterau a Phreswylfeydd: Andrea James
 | **Yn gweinyddu**: Os yw'r Cadeirydd yn barnu ei bod yn briodol, gellir gwahodd staff/swyddogion eraill y Brifysgol i gyfarfodydd.Clerc: Jackie Sayce Os yw’r Cadeirydd penodedig yn absennol, bydd un o'r Aelodau yn cymryd y gadeiryddiaeth dros dro.**Cworwm:** 8 aelod**Yn cyfarfod:** Dair gwaith y flwyddyn. Trefnir cyfarfodydd ychwanegol yn ôl yr angen i ateb y galw o ran cynigion newydd sydd angen eu cymeradwyo. |

# Cylch gwaith:

Mae'r Pwyllgor Diogelwch Biolegol ac Addasiadau Genetig yn cadw golwg ar bob gweithgaredd a allai gyflwyno risg fiolegol neu risg yn ymwneud ag addasiadau genetig. Bydd yn asesu'r categori cyfyngu arfaethedig a dosbarthiad y gweithgaredd ac yn darparu adolygiad gan gymheiriaid o unrhyw gynnig gwaith trwy'r broses asesu risg. Diben y Pwyllgor yw bod yn gorff ffurfiol ar gyfer gwerthuso a rhoi cyngor ar Asesiadau Risg Addasiadau Genetig fel y nodir yng Nghrynodeb o Ganllawiau’r Pwyllgor Cynghori Gwyddonol ar Addasiadau Genetig (SACGM). Bydd y Pwyllgor yn adolygu'r trefniadau, gan roi sicrwydd i'r Brifysgol bod y trefniadau'n ddigonol neu fod gwelliannau wedi’u cynllunio a/neu'n uwchgyfeirio unrhyw rwystrau i gyflawni'r gwelliannau, yn ôl yr angen.

# Cylch Gorchwyl:

Bydd y pwyllgor yn:

* Darparu gwybodaeth, cefnogaeth, arbenigedd, arweiniad technegol, a chyngor i'r holl staff sy'n defnyddio deunyddiau biolegol ac organebau a addaswyd yn enetig wrth weithio.
* Derbyn yr holl asesiadau risg sy’n ymwneud â diogelwch biolegol ac organebau a addaswyd yn enetig ar gyfer Prifysgol Aberystwyth.
* Cyflawni adolygiad trylwyr gan gymheiriaid, mewn modd amserol, o bob asesiad risg sy'n cynnwys defnydd bwriadol o ddeunyddiau biolegol beryglus ac organebau a addaswyd yn enetig, ochr yn ochr â’r ddeddfwriaeth berthnasol. (Bydd asesiadau risg yn cael eu hadolygu gan o leiaf 2 aelod o'r pwyllgor, a phan fo angen, byddant yn cael eu hystyried trwy is-grŵp asesu risg, sy’n cynnwys swyddogion y pwyllgor. Os oes gwrthdaro buddiannau, bydd asesiadau risg ar gyfer materion yn ymwneud ag Addasiadau Genetig yn cael eu cymeradwyo gan y swyddog Addasiadau Genetig a bydd asesiadau risg ar gyfer materion diogelwch biolegol yn cael eu cymeradwyo gan y swyddog Diogelwch Biolegol).
* Rhoi cymeradwyaeth derfynol i’r holl asesiadau risg yn ymwneud â diogelwch biolegol ac organebau a addaswyd yn enetig i Brifysgol Aberystwyth cyn dechrau’r gwaith.
* Mentora ac arwain mesurau rheoli risg priodol ar gyfer asesiadau risg biolegol ac yn ymwneud ag organebau a addaswyd yn enetig.
* Cadw rhestr o’r holl weithgareddau biolegol a’r gweithgareddau sy’n ymwneud ag organebau a addaswyd yn enetig gydag asesiadau risg cysylltiedig at ddibenion archwilio.
* Adolygu pob anffawd fu bron â digwydd, damweiniau, digwyddiadau, neu achosion lle caiff peryglon biolegol neu beryglon yn ymwneud ag organebau a addaswyd yn enetig eu rhyddhau’n anfwriadol, fel yr adroddwyd wrth y pwyllgor gan y Tîm Iechyd, Diogelwch a'r Amgylchedd.
* Nodi a monitro tueddiadau er mwyn rhwystro damweiniau rhag digwydd yr eildro a lleihau'r tebygrwydd o ddigwyddiadau yn y dyfodol.
* Monitro effeithiolrwydd polisïau presennol yn gysylltiedig â defnyddio peryglon biolegol ac organebau a addaswyd yn enetig, ac argymell newidiadau lle bo angen.
* Cynorthwyo gydag archwiliadau ac arolygiadau diogelwch cyfnodol yn y gweithle yn unol â lefel y risg.
* Derbyn adroddiadau gan unigolion priodol yn dilyn archwiliadau ac arolygiadau diogelwch cyfnodol, a chyflwyno argymhellion i’r bobl hynny.
* Argymell newidiadau i brosesau gwaith gyda'r bwriad o weithredu arferion gorau a chydymffurfio ag arferion gwaith.
* Darparu adroddiadau, cymorth, neu gyngor i’r Grŵp Gweithredol Iechyd a Diogelwch yn ôl y gofyn.
* Gwahodd unigolion yn ôl yr angen i gyfarfodydd y Pwyllgor i roi cyngor arbenigol.

Manylion cyswllt:

Cadeirydd: Dr Arwyn Edwards aye@aber.ac.uk

Clerc: Jackie Sayce jqs@aber.ac.uk

E-bost: Biological-gm-committee@aber.ac.uk

-Diwedd-